
     О Б Щ И Н С К И   С Ъ В Е Т  -  П А З А Р Д Ж И К
Р Е Ш Е Н И Е

№228
от 20 септември 2023 година, взето с Протокол №10
ОТНОСНО: Приемане на Годишен план за развитие на социалните услуги за 2024 година на община Пазарджик.

Предложението на Кмета на Общината е законосъобразно и мотивирано. Годишният план за развитие на социалните услуги за 2024 г. на Община Пазарджик е разработен в изпълнение чл. 38 от Закона за социалните услуги, чл. 59, ал. 1, чл. 60 и чл. 61 от Наредбата за планиране на социалните услуги, приета с ПМС № 133 от 06.04.2021 год. 

Годишният план е базиран на изготвения анализ и предложение за планиране на потребностите от социални и интегрирани здравно-социални услуги на общинско и областно ниво, съгласуван със Съвета по въпросите на СУ и приет с Решение №94 от 27 април 2023 г., взето с Протокол № 4 на Общински съвет Пазарджик. Анализът е одобрен от Областна комисия на основание чл. 41 от Наредбата за планирането на социалните услуги. 

Поради това, Общинският съвет – Пазарджик, след като обсъди предложението на Кмета на Общината Тодор Попов, на основание чл. 21, ал. 1, т. 12, във връзка с ал. 2 от ЗМСМА, чл. 38 ал.1от Закона за социалните услуги и чл. 59, ал. 1, т. 1 и 2 от Наредбата за планирането на социалните услуги, 
Р Е Ш И:
Приема Годишен план за развитие на социалните услуги за 2024 г. на община Пазарджик (Приложение №1).

ХАРИ ХАРАЛАМПИЕВ

Председател на Общински съвет – Пазарджик

